Hər bir oftalmoloqun ümdə vəzifəsi kainatın bizə bəxş etdiyi görmə qabiliyyətinin qorunması və geridönməz görmə itkisi ilə mübarizədir. Təbii ki, bu problemlə qapı-qapı düşüb məşğul olmaq, hər bir pasienti problem inkişaf etməmiş aşkar edib, müalicə etmək qeyri mümkündür. Ona görə də bu işin öhdəsindən gəlmək üçün oftalmoloqların oftalmoloji təhsilinin səviyyəsini artırmaq, onların bilik və bacarıqlarını təkmilləşdirmək, həmçinin ən əsası əhali arasında maarifləndirici işlər aparmaq xüsusilə vacibdir.